Rijeka, 17. rujna 2020.g.

**OBJAVA ZA MEDIJE**

**URBAN I EKIPA PRED EXPOROM GRADU PRIUŠTILI NEZABORAVNU VEČER**

**Rasprodani koncert *52. stavak* u izvođenju Urbana&4, Ante Gela i gudačkog orkestra, koji se 19. rujna 2020.g. u sklopu programa Rijeke 2020 – Europske prijestolnice kulture održao kraj Exporta na Delti, uz poštivanje svih aktualnih mjera u suzbijanju zaraze COVIOM-19, što je s obzirom na količinu okupljenog mnoštva bio zaista velik izazov, oduševio je publiku te raspjevao Riječane i njihove goste, u rujanskoj večeri, u čarobnom ambijentu.**

Publika je uglas s Urbanom i ekipom na pozornici pjevala bezvremenske hitove i to, ovoga puta, u aranžmanu **iznimnog** glazbenika **Ante Gela, uz pratnju mladih glazbenika, članova gudačkog orkestra, okupljenih posebno za ovu priliku.**

Naziv koncerta *52. stavak* usred nastupa konačno je dobio svoje objašnjenje, kada je gudački orkestar, Urbanu u čast za njegov 52. rođendan, odsvirao pjesmu *Sretan rođendan*, čemu se pjevanjem pridružila i publika te je daljnji program nastavljen u slavljeničkom raspoloženju.

Mnogi su tako ponovno imali prilike uživati u još jednom sjajnom koncertu pred Exportom na Delti, koji je odnedavno postao novo kulturno središte grada.

Ovim je nastupom, pred sam kraj, doveden program ***Ljeta u prijestolnici***, koji je unatoč svim ograničenjima izazvanim tzv. 'COVID-krizom', dokazao kako Rijeka i dalje, s razlogom, ponosno nosi prestižnu titulu Europske prijestolnice kulture.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42